Suchinthana/ta-wikipedia huggingface dataset:
குன்னக்குடி சுப்பலட்சுமி

குன்னக்குடி சுப்பலட்சுமி (Kunnakudi Subbalakshmi) (24 ஏப்ரல் 1931 – 21 மார்ச் 2010) பிரபல கர்நாடக இசைப் பாடகி ஆவார். இவர் பிரபல வயலின் கலைஞர் குன்னக்குடி வைத்தியநாதனின் மூத்த சகோதரி ஆவார்.

ஆரம்ப கால வாழ்க்கை 
இவர் சென்னை மாகாணத்தில் முருகன் கோவிலுள்ள குன்னக்குடியில் பிறந்தார்.

இவரது பெற்றோர் ஸ்ரீ ராமசாமி சாஸ்திரி மற்றும் திருமதி. மீனாட்சி ஆவர். இவரது தந்தை சமஸ்கிருதத்திலும் தமிழிலும் அறிஞர் ஆவார். அவர் கர்நாடக இசையிலும் கதகலக்ஷேபம் இசையமைப்பாளராகவும் இருந்தார். சுப்பலட்சுமி இளம் வயதிலேயே தனது தந்தையிடமிருந்து தென்னிந்திய பாரம்பரிய இசையைக் கற்றார்.

தொழில் 
சுப்பலட்சுமி தனது தங்கை சுந்தரலட்சுமி மற்றும் குன்னக்குடி வைத்தியநாதன் ஆகியோருடன் சேர்ந்து இசை நிகழ்ச்சிகளை வழங்கத் தொடங்கினார் . சுந்தரலட்சுமி சிறு வயதிலேயே இறந்தார். இவர் காரைக்குடியிலும், குன்னக்குடியிலும் தனி குரல் கச்சேரி கொடுக்கத் தொடங்கினார்.

இவர் 19 வயதில் எஸ். சி. நடேசனை (ஒரு பிராமண ஐயர் குடும்பத்தைச் சேர்ந்தவர்) திருமணம் செய்துகொண்டார். அவர் இராணுவத்தில் இருந்ததால் அவர்கள் அடிக்கடி இடம் பெயர்ந்தார்கள், இது சுப்பலட்சுமியை அகில இந்திய வானொலி மூலம் இசை நிகழ்ச்சிகள் நடத்த வைத்தது . நடேசன் தில்லி, ஐதராபாத், புனே, அகமதுநகருக்கு மாற்றப்பட்டார். சுப்பலட்சுமி ஹைதராபாத் மற்றும் தில்லியில் உள்ள வானொலி மையங்களில் நிகழ்ச்சிகள் நிகழ்த்தினார். அதன் பிறகு, இவரது கணவர் மகாராஷ்டிரா மாநிலத்தில் உள்ள அகமதுநகருக்கு மாற்றப்பட்டார், அங்கு அவர் 20 ஆண்டுகள் இருந்தார். நிதி நிலை காரணமாக சுப்பலட்சுமியால் தனது திறமையை சித்தரிக்க முடியவில்லை.

இந்த தம்பதிக்கு பத்மினி, லலிதா மற்றும் ராஜேஸ்வரி என்ற மூன்று மகள்கள் இருந்தனர். குடும்பத்தின் நிதி நிலைமை மோசமாக இருந்தது மற்றும் 1984 இல். நடேசன் ஹைதராபாத்திற்கு மாற்றப்பட்டார், அங்கு அவர் ஏஓசியில் பணிபுரிந்து ஓய்வு பெற்றார். சுப்பலட்சுமி அகில இந்திய வானொலியில் 10 ஆண்டுகள் நிகழ்ச்சி நடத்தினார். இந்த தம்பதி செகந்திராபாத் அருகே உள்ள சீதாபல் மண்டியில் தங்கி இசை கற்பிக்கத் தொடங்கினர்.

பின்னர் இருவரும் 2002 ஆம் ஆண்டு சைனிக்பூரிக்கு இடம்பெயர்ந்தனர். இவரது கணவர் நடேசன் தனது 83 வயதில் 2003 சூன் 21 அன்று இறந்தார். சுப்பலட்சுமி இசை கற்பித்தல் தொடர்ந்தார். சன் டிவி , தூர்தர்ஷன் மற்றும் ஜெயா டிவியில் பல்வேறு இசை நிகழ்ச்சிகளை நடத்தினார்.

தியாகராஜா , முத்துசுவாமி தீக்சிதர், சாம சாஸ்திரி எழுதிய 2500 இக்கும் மேற்பட்ட கீர்த்தனைகள் இவருக்குத் தெரியும். இவருடைய தந்தை எழுதிய பல கீர்த்தனைகளையும் இவர் அறிந்திருந்தார். சங்கீத வித்வானான உப்பலபதி அங்கையாவின் நினைவாக சங்கீத க்ஷீரசாகரம் மற்றும் தியாகராய கான சபை இணைந்து 5 நாள் இசை விழாவை சபாவின் இடத்தில் 2005 இல் ஏற்பாடு செய்தன. மூத்த தாள கலைஞர்கள் ஈடுபட்டனர்.

விருதுகள் 
இவருக்கு 2005 ஆம் ஆண்டில் தமிழக அரசால் கலைமாமணி விருது வழங்கப்பட்டது .

இறப்பு 
சுப்பலட்சுமி 2010 மார்ச் 21 அன்று அதிகாலை 2:10 மணிக்கு ஹைதராபாத்தில் உள்ள ஒரு மருத்துவமனையில் இறந்தார்.

மேற்கோள்கள் 

1931 பிறப்புகள்
2010 இறப்புகள்
ஊர் பெயரால் அறியப்படும் மக்கள்
அர்த்தம்

அர்த்தம் (ஆங்கிலம்: Artha; சமஸ்கிருதம்: अर्थ) என்பது இந்திய மெய்யியலில் மனித வாழ்க்கையின் நான்கு குறிக்கோள்களில் ஒன்றாகும். அர்த்தம் என்ற சொல், சூழலைப் பொறுத்து "பொருள், புரிதல், குறிக்கோள், நோக்கம், சாரம்" என பலவாறு பொருட்படும். இந்து மத நூல்களில் அர்த்தம் ஒரு பரந்த கருத்தாகும். கருத்தியலின் படி இச்சொல் பல பொருட்களை உள்ளடக்கியது. இவை அனைத்தும் "வாழ்க்கை வழிமுறைகளைக்" குறிப்பதாகும், அதாவது ஒரு நபரை வாழவேண்டிய நிலையில் இருக்க உதவும் செயற்பாடுகளையும் அதற்குத் தேவையான வளங்களையும் குறிக்கின்றன.

அர்த்தம் என்பது தனிநபர், அரசு என இரண்டிற்கும் பொருந்தும் ஒரு கருத்தாகும். ஒரு தனிநபரின் சூழலில், அர்த்தம் என்பது செல்வம், தொழில், வாழ்க்கைக்கான செயற்பாடு, நிதிப் பாதுகாப்பு மற்றும் பொருளாதார செழிப்பு ஆகியவற்றைக் குறிக்கிறது. அர்த்தத்தை முறையாகப் பின்பற்றுவது மனித வாழ்க்கையின் முக்கியமான குறிக்கோளாக இந்து மத மெய்யியலில் கருதப்படுகிறது. அரசாங்க மட்டத்தில், அர்த்தம் என்பது சமூக, சட்ட, பொருளாதார மற்றும் உலக விவகாரங்களை உள்ளடக்கியது. முறையான அர்த்தசாஸ்திரம் என்பது ஓர் அரசாங்கத்தின் மிக அவசியமான நோக்கமாகக் கருதப்படுகிறது.

இந்து மரபுகளில் அர்த்தம் மனித வாழ்க்கையின் மற்ற மூன்று அம்சங்களும் குறிக்கோள்களுமான தர்மம் (அறம்சார்ந்த, முறையான, நல்லொழுக்க வாழ்க்கை), காமம் (இன்பம், மகிழுணர்வு, நிறையுணர்வு), மோட்சம் (வீடுபேறு, ஞானம்) ஆகியவற்றோடு இணைக்கப்பட்டுள்ளது. ஒன்றோடொன்று இன்றியமையாத இந்நான்கு வாழ்க்கைக் குறிக்கோள்களும் கூட்டாகப் "புருஷார்த்தம்" என்று அழைக்கப்படுகின்றன.

பரமை 
 புருஷார்த்தம்

தரவுகள்

வெளி இணைப்புகள் 
 இந்து சமய நூல்களில் அர்த்தம்

இந்து மெய்யியல் கருத்துருக்கள்
இந்து மெய்யியல்
சமண மெய்யியல்
பௌத்த மெய்யியல்
இலாவண்யா சுந்தரராமன்

இலாவண்யா சுந்தரராமன் (Lavanya Sundararaman) ஓர் கர்நாடக இசைக்கலைஞர் ஆவார். இவர் பூர்ணபிராக்யா ராவிடம் ஆரம்பப் பயிற்சியைப் பெற்றார். மேலும் இவரது இசைக்கலைஞர்களின் குடும்பத்திலிருந்தும் பயிற்சி பெற்றார்.

ஆரம்பகால வாழ்க்கை மற்றும் குடும்பம் 
இலாவண்யா காயத்ரி, டாக்டர் ஆர். சுந்தரராமன் இணையருக்குப்  பிறந்தார். இவர் பிரபல கர்நாடக இசைப் பாடகி டி.கே.பட்டம்மாளின் பேத்தி ஆவார். மிருதங்கம் சக்ரவர்த்தி பால்காட் மணி ஐயரின் பேத்தியும் ஆவார் .
இலாவண்யா தனது குழந்தைப் பருவத்தில் தனது பாட்டி டி. கே. பட்டம்மாளிடம் இருந்து இசைப் பாடங்களைப் பெற்றார். டி. கே. பட்டம்மாள், பிரபல பாடகி லலிதா சிவகுமார், இவரது தாயார் காயத்திரி சுந்தரராமன், இவரது அத்தையும் புகழ்பெற்ற பாடகியுமான நித்யஸ்ரீ மகாதேவன் ஆகியோரின் சீடர் ஆவார்.

இவர் இராணி மேரிக் கல்லூரி, சென்னையில் இளங்கலையும், முதுகலையும் முடித்து டாக்டர் எம். 
ஏ. பகீரதியின் வழிகாட்டுதலின் படி இசையில் முனைவர் படிப்பும் படித்து வருகிறார்.

இசை வாழ்க்கை

சுற்றுலா 
இலாவண்யா இந்தியாவின் முக்கிய சபாக்களில், குறிப்பாக சென்னையில் ஆண்டுதோறும் டிசம்பர் இசை விழாவின் போது இசை நிகழ்ச்சி நடத்தியுள்ளார். இவர் அமெரிக்கா, கனடா, இலங்கை மற்றும் பிற இடங்களிலும் பாடல்கள் பாடி இசை நிகழ்ச்சிகளை வழங்கியுள்ளார்.

இலாவண்யாவின் குறிப்பிடத்தக்க நிகழ்ச்சிகள் 
 2000 செப்டம்பர் மாதம் சென்னை மியூசிக் அகாதமி   
கொள்ளுப் பாட்டி டி. கே. பட்டம்மாள், பாட்டி லலிதா சிவகுமார், தாத்தா ஐ. சிவகுமார், மற்றும் அத்தை நித்யஸ்ரீ மகாதேவன் ஆகியோருடன் இணைந்து இசை நிகழ்ச்சி.

 2008 பெப்ரவரி மாதம் மங்களம் கணபதி அறக்கட்டளைக்கான கருப்பொருள் இசை நிகழ்ச்சி.
 2009 இல் அத்தை நித்யஸ்ரீ மகாதேவனுடன் திரிவேணி சங்கமம் மற்றும் வெள்ளித்திரை ராகங்கள் என்ற இசை நிகழ்ச்சிகள்.இந்நிகழ்வில் திரைப்பட பாடல்களும் பாடப்பட்டது.
 2010 இல் பாட்டி லலிதா சிவகுமார் மற்றும் அத்தை நித்யஸ்ரீ மகாதேவனுடன் பாட்டி டி.கே.பட்டம்மாளுக்கு அஞ்சலி செலுத்தும் வகையில் கர்நாடக இசைக்கான இளைஞர் சங்கத்தின் 25 வது ஆண்டு விழா நிறைவடைந்தது. 
 2011 இல் ஜூலை மாதம் மும்பையில் இசை நிகழ்ச்சிகள்.

தொலைக்காட்சி நிகழ்ச்சிகள் 

இலாவண்யா பல்வேறு தொலைக்காட்சி இசை நிகழ்ச்சிகளில் தோன்றினார்:

 2004 ஆம் ஆண்டில் தமிழ் புத்தாண்டு அன்று ஜெயா தொலைக்காட்சியில் ஒரு சிறப்பான ராகமாளிகா இசை நிகழ்ச்சி.
 2009 இல் ராஜ் தொலைக்காட்சியில் ஒளிபரப்பான ஒரு சிறப்பு தீபாவளி நிகழ்ச்சி.
 2009 நவம்பர் 2 அன்று, விஜய் தொலைக்காட்சியின் ஏர்டெல் சூப்பர் சிங்கர் ஜூனியரின் சீசன் கார்த்திகை சிறப்பு நிகழ்ச்சி.
 2013, 2014 மற்றும் 2015 ஆம் ஆண்டுகளில் மக்கள் தொலைக்காட்சியில் தேனமுது இசை நிகழ்ச்சி .  
 2015 ஆம் ஆண்டு நவராத்திரி விழாவின் போது ஜெயா தொலைக்காட்சியில் ஒளிபரப்பாகிய நவராத்திரி நாயகியார் சிறப்பு இசை நிகழ்ச்சி.

பாடிய பாடல்கள் 

இலாவண்யா இந்து பக்தி மற்றும் பிற வகை இசை ஆவணப் பாடல்களைப் பாடியுள்ளார்.
 ஸ்ரீ சத்ய சாய் சாதனா அறக்கட்டளைக்கு - சாய் லாவண்யா லஹரி (பாடல்), பிரசாந்திநிலையம், புட்டபர்த்தி.
 கிரி வர்த்தக நிறுவனத்திற்கான - கருணை தெய்வமே (பாடல்).
 மங்களம் கணபதி அறக்கட்டளைக்கு - மதுரகாளி அம்மன் (பாடல்).
 கிரி டிரேடிங் ஏஜென்சிக்கு - திரிவேணி சங்கமம் (பாடல்).

மேற்கோள்கள் 

வாழும் நபர்கள்
கருநாடக இசைக் கலைஞர்கள்
சைக்ஸ்-பிகாட் ஒப்பந்தம்

சைக்ஸ்-பிகாட் ஒப்பந்தம்  என்பது 1916ல் இங்கிலாந்திற்கும் பிரான்சிற்கும் இடையே கையெழுத்திடப்பட்ட  இரகசிய உடன்படிக்கை. முதலாம் உலகப்போரில் ஓட்டோமான்  சாமுராஜ்யம்  தோற்றால் அதன்பின் அதன் மாகாணங்களை எவ்வாறு தங்களுக்குள் பிரித்து  கொள்ளலாம் என்பதே  இந்த  ஒப்பந்தத்தின் சாராம்சம்.

இந்த ஒப்பந்தம் அரேபிய தீபகற்பத்திற்கு வெளியே உள்ள ஒட்டோமான் மாகாணங்களை பிரித்தானியாவும் பிரெஞ்சும் கட்டுப்பாடன, செல்வாக்குள்ள பகுதிகளாக திறம்பட பிரித்தது. இந்த ஒப்பந்தம் இன்றுள்ள  தெற்கு இஸ்ரேல்,பாலஸ்தீனம், ஜோர்டான் , தெற்கு ஈராக் ஆகிய பகுதிகளை  இங்கிலாந்தின் கட்டுப்பாட்டிற்கு ஒதுக்கியது.தென்கிழக்கு துருக்கி, வடக்கு ஈராக், சிரியா மற்றும் லெபனானை பிரான்ஸ் கட்டுப்பாட்டிற்கு ஒதுக்கப்பட்டது.

மேற்கோள்கள்

பேரரசுவாதம்
அஞ்சலி பரத்வாஜ்

அஞ்சலி பரத்வாஜ் (Anjali Bharadwaj) (பிறப்பு 1973) ஒரு இந்திய சமூக ஆர்வலர் ஆவார். இவர் வெளிப்படைத்தன்மை மற்றும் பொறுப்புக்கூறல் பிரச்சினைகளில் தேசிய அளவில் பணியாற்றுகிறார். இவர் மக்கள் தகவல் அறியும் உரிமைக்கான தேசிய இயக்கத்தின் (NCPRI) இணை ஒருங்கிணைப்பாளரும்  மற்றும் சதர்க் நாகரிக் சங்கதன் மக்களாட்சி அமைப்பின் ஒரு நிறுவன உறுப்பினரும் ஆவார்.  தகவல் அறியும் உரிமை சட்டம், லோக்பால் சட்டம், இடித்துரைப்பாளர் பாதுகாப்பு சட்டம், குறைகளை நிவர்த்தி செய்தல் மற்றும் உணவுக்கான உரிமை ஆகிய விடயங்களை நோக்கி இவர் பணியாற்றுகிறார்.

ஆரம்ப கால வாழ்க்கை 
பரத்வாஜ் தில்லி பல்கலைக்கழகத்தின் லேடி ஸ்ரீ ராம் கல்லூரியில் தனது இளங்கலைப் பட்டத்தை முடித்தார். மேலும், ஆக்ஸ்போர்டு பல்கலைக்கழகத்தில் முதுகலை அறிவியல் பட்டமும், டெல்லி பல்கலைக்கழகத்தின் டெல்லி ஸ்கூல் ஆஃப் எகனாமிக்ஸில் முதுகலைப் பட்டமும் பெற்றார்.

பணி 
பரத்வாஜ் 1999 ஆம் ஆண்டு முதல் இந்தியாவில் தகவல் பெறும் உரிமை இயக்கத்தில் ஈடுபட்டுள்ளார். இவர் பொதுப்பணிகளில் ஈடுபடுவோரின் பொறுப்புக்கூறல் மற்றும் வெளிப்படைத்தன்மை பற்றிய வினா எழுப்பும் உரிமைக்காக ஓங்கிக் குரல் எழுப்பி வருகிறார். இவர் மக்கள் தகவல் உரிமைக்கான தேசிய பிரச்சாரத்தின் (NCPRI) இணை ஒருங்கிணைப்பாளரும் ஆவார். இவரது முயற்சிகளில் தகவல் உரிமை சட்டம், 2005, இடித்துரைப்பாளர் பாதுகாப்பு சட்டம், 2011,  லோக்பால் மற்றும் லோக்ஆயுக்தாஸ் சட்டம், 2013, மற்றும் குறை தீர்க்கும் மசோதா ஆகியவற்றுக்கான முன்னெடுப்புகள் அடங்கும்.

அஞ்சலி சதர்க் நாகரிக் சங்கதன் (SNS)  நிறுவன உறுப்பினர் ஆவார். இந்த அமைப்பு 2003 ஆம் ஆண்டில் நிறுவப்பட்டது. இந்திய அரசாங்கத்தின் பொறுப்புணர்வை மேம்படுத்த இந்த அமைப்பு தகவல் உரிமைச் சட்டத்தைப் பயன்படுத்துகிறது. சட்டமன்ற உறுப்பினர்களின் செயல்திறன் குறித்து இவ்வமைப்பு உருவாக்கிய அறிக்கை அட்டைகள் ஊடகங்கள் மூலம் பரவலாக விளம்பரப்படுத்தப்படுகின்றன.

தகவல் அறியும் உரிமைச் சட்டத்தின் அமலாக்கத்தின் தொடர்ச்சியான மதிப்பீடுகளை மேற்கொள்வதற்காக 2008 ஆம் ஆண்டில் நிறுவப்பட்ட தகவல் அறியும் உரிமைச் சட்ட மதிப்பீடு & வழக்கறிஞர் குழுவினருடன் (RAAG) இணைந்து பணியாற்றுகிறார்.

விருதுகள் மற்றும் மரியாதைகள் 
அஞ்சலி அமெரிக்க வெளியுறவுத் துறையால் "சர்வதேச ஊழல் எதிர்ப்பு வாகையாளர் விருது" வழங்கி கௌரவிக்கப்பட்டார். இவ்வாறு தேர்ந்தெடுக்கப்பட்டவர்களில் இவர் 12 உலகளாவிய எதிர்ப்பு ஊழல் வீரர்களில் ஒருவராக இருந்தார். இந்த விருது புதிதாகப் பொறுப்பேற்றுள்ள ஜோ பைடன் நிர்வாகத்தால் சர்வதேச அளவில் அவரவர் நாடுகளில் ஊழல் எதிர்ப்பு மற்றும் வெளிப்படைத்தன்மைக்காக உறுதியாகப் போராடி வரும் நபர்களை அங்கீகரிக்கும் விதமாக ஏற்படுத்தப்பட்டுள்ளதாக ஜோ பைடன் கூறினார். பரத்வாஜ் அஞ்சலி “இந்த விருது நாடு முழுவதும் உள்ள மக்கள் மற்றும் குழுக்களின் கூட்டு முயற்சிக்கு கிடைத்த அங்கீகாரம்” என்று கூறியுள்ளார். தேர்ந்தெடுக்கப்பட்ட பிரதிநிதிகளின் செயல்பாடுகளில் வெளிப்படைத்தன்மை, பொறுப்புக்கூறல் மற்றும் பொறுப்புணர்வை உறுதி செய்வதற்காக தகவல் அறியும் உரிமை சட்டத்தைப் பயன்படுத்தியதற்காக அஞ்சலிக்கு 2009 இல் சமூக தொழில்முனைவோருக்கான அசோகா பெல்லோஷிப் வழங்கப்பட்டது. நிர்வாகத்தில் வெளிப்படைத்தன்மை மற்றும் பொறுப்புணர்வை ஊக்குவிப்பதற்காக 2011 ஆம் ஆண்டில் லேடி ஸ்ரீ ராம் கல்லூரியின் ஹானர் ரோல் அவருக்கு வழங்கப்பட்டது.

ஊடகங்களில் ஊழல் எதிர்ப்புப் பணி 
இவர் பல்வேறு ஊடகங்களிலும் ஊழல் எதிர்ப்பு, வெளிப்படைத்தன்மை மற்றும் பொறுப்புக்கூறல் குறித்த விழிப்புணர்வுக்கான கட்டுரைகளை எழுதி வருகிறார்.

மேற்கோள்கள் 

வாழும் நபர்கள்
1973 பிறப்புகள்
இந்தியப் பெண் சமூக அறிவியலாளர்கள்
பமீலா சாட்டர்ஜி

பமீலா சாட்டர்ஜி (Pamela Chatterrjee) என்பவர் இந்தியாவின் உத்தராஞ்சல் மாநிலத்தினைச் சார்ந்த எழுத்தாளர் மற்றும் கிராமப்புற ஆர்வலர் ஆவார். இவர் தனது களப்பணி மற்றும் செயல்திட்டத்தின் மூலம் சுமார் 625,000 ஹெக்டேர் நிலத்தை மீட்டுள்ளார். இவருக்கு நாரி சக்தி விருது வழங்கப்பட்டது. நாரி சக்தி விருது இந்தியாவில் பெண்களுக்கு வழங்கப்படும் மிக உயர்ந்த விருது ஆகும்.

வாழ்க்கை 
பமீலா சாட்டர்ஜி 1930 ஆம் ஆண்டு பிறந்தார். சாட்டர்ஜி இந்தியாவின் உத்தராஞ்சல் மாநிலத்தில் குமான் பகுதியில் வசிக்கிறார். 

நிலத்தினைப் பண்படுத்தும் திட்டத்தினை, சாட்டர்ஜி உலக வங்கி நிதியுதவியுடன் துவங்கி 4,600 ஹெக்டேர் நிலத்தை மீட்க முடிந்தது. இத்திட்டம் 95 விவசாயிகளுடன் தொடங்கியது. ஆனால், இரண்டு ஆண்டுகளில் விவசாயிகளின் எண்ணிக்கை அதிகரித்தது. சம்பந்தப்பட்ட நிலத்தில் அதிக சோடியம் இருந்தது. இந்த மண் உப்புத் தன்மையுடையதாக அறியப்படுகிறது. ஆனால் இங்குப் பயிரிடப்பட்ட நெல் அறுவடை, பாரம்பரிய வயல் விளைச்சலை விட அதிக மகசூல் ஈட்டியது.

இவர் "மலைகளைக் கேளுங்கள்: ஒரு இமாலய இதழ்" எனும் நூலை 2005இல் வெளியிட்டார். 

இவரது, நிலத்தினைப் பண்படுத்தும் திட்டத்தில் சுமார் 10,000 விவசாயிகள் சேர்ந்தனர். இவர்கள் மூலம் 625,000 ஹெக்டேர் நிலம் பண்படுத்தப்பட்டது.

2012ஆம் ஆண்டில் "தி ஜாமூன் மரம்" என்ற தலைப்பில் தனது பண்ணை அனுபவங்களை எழுதி புத்தகமாக வெளியிட்டார். இந்தப் புத்தகத்தில் தனது திட்டத்தை விவரித்து இதனுடன் சம்பந்தப்பட்டவர்களின் நினைவுகளை உள்ளடக்கியதாக எழுதினார். இந்தப் புத்தகம் ஆன்மீகத் தலைவர் ரமேஷ் ஓசாவுக்கு அர்ப்பணிக்கப்பட்டது. இந்தப் புத்தகம் உலக வங்கியின் டெல்லி அலுவலகத்தில் முனைவர் அசோக் கோஸ்லாவால் வெளியிடப்பட்டது.

இவருக்கு 2017ல் நாரி சக்தி விருது வழங்கப்பட்டது. குடியரசுத் தலைவர் மாளிகையில் இந்தியக் குடியரசுத் தலைவரால் இந்த விருது வழங்கப்பட்டது. இந்நிகழ்வின் போது இந்தியப் பிரதமர் நரேந்திர மோதி உடனிருந்தார்.

மேற்கோள்கள் 
 

வாழும் நபர்கள்
1930 பிறப்புகள்
பெண் சமூகவியலாளர்கள்
கா. செல்லப்பன்

கா. செல்லப்பன் (K. Chellappan, 1936 – 9 செப்டெம்பர் 2024) என்பவர் இரவீந்திரநாத் தாகூர் எழுதிய கோரா புதினத்தை தமிழ் மொழியில் மொழிபெயர்ப்பு செய்ததற்காக சாகித்திய அகாதமி விருது பெற்றவர் ஆவார். இவருக்கு இவ்விருது 18 செப்டம்பர் 2021 அன்று அறிவிக்கப்பட்டுள்ளது.

இளமை
தமிழ்நாட்டின் சிவகங்கை மாவட்டத்தில் காசி விசுவநாதன் சௌந்தரம்மாள் தம்பதியருக்கு 1936-ஆம் ஆண்டில் மகனாகப் பிறந்த செல்லப்பன், ஆங்கிலத் துறையில் பேராசிரியராகப் பணியாற்றினார். மதுரை காமராசர் பல்கலைக்கழகத்தில் முனைவர் பட்டம் பெற்ற இவர் பழம்புதுமை புதுப்பழமை, திருக்குறள் முதல் கிரிக்கெட் வரை, விடுதலைச் சிட்டும் புரட்சிக்குயிலும், ஒப்பியல் தமிழ், ஒப்பிலக்கிய கொள்கைகளும் செயல்முறைகளும் உள்ளிட்ட  பல்வேறு நூல்களை எழுதியுள்ளார். உடல்நலக்குறைவால் 2024 செப்டம்பர் 9 அன்று இயற்கை எய்தினார்.

மேற்கோள்கள் 

1936 பிறப்புகள்
2024 இறப்புகள்
சிவகங்கை மாவட்ட நபர்கள்
சாகித்திய அகாதமி விருது பெற்ற தமிழ் எழுத்தாளர்கள்
சரண்ஜித் சிங் சன்னி

சரண்ஜித் சிங் சன்னி (Charanjit Singh Channi), அமரிந்தர் சிங் 18 செப்டம்பர் 2021 அன்று பதவி விலகிய பின்னர் இவர் பஞ்சாப் மாநில புதிய முதலமைச்சராக 19 செப்டம்பர் 2021 அன்று இந்திய தேசிய காங்கிரசு சட்டமன்ற உறுப்பினர்களால் ஏகமனதாக தேர்வு செய்யப்பட்டார்.இந்திய தேசிய காங்கிரசு கட்சி அரசியல்வாதியான இவர் பட்டியல் சமூகத்தைச் சேர்ந்தவர்.  49 வயதான சரண்ஜித் சிங் சன்னி, மூன்று முறை சம்கௌர் சாகிப் சட்டமன்றத் தொகுதியிலிருந்து பஞ்சாப் சட்டமன்றத்திற்கு தேர்வானவர். இவர் 2015-2019 காலத்தில் பஞ்சாப் சட்டமன்ற எதிர்கட்சித் தலைவராக செயல்பட்டவர். மேலும் இவர் 2017-இல் அமரிந்தர் சிங் அமைச்சரவையில் தொழில்நுட்ப கல்வி மற்றும் தொழிலக பயிற்சித்துறை அமைச்சராக இருந்தவர். 20 செப்டம்பர் 2021 அன்று பஞ்சாப் முதலமைச்சராகப் பதவியேற்றார்.

வரலாறு
பஞ்சாப் மாநிலத்தின் மக்ரோனா காலன் என்ற கிராமத்தில் 2 ஏப்ரல்,1972இல் எஸ். ஹர்சா சிங், தாய் அஜ்மீர் கவுருக்கு மகனாகப் பிறந்தார் சரண்ஜித் சிங். பள்ளிப்படிப்பை முடித்த பின் இவர் சண்டீகரில் உள்ள ஸ்ரீ குரு கோவிந்த் சிங் கல்லூரியில் இளங்கலைப் படிப்பும், பின்னர் பஞ்சாப் பல்கலைக்கழகத்தில் சட்டப் படிப்பையும் முடித்தார். பிறகு பஞ்சாப் தொழில்நுட்ப பல்கலைக்கழகத்தில் (ஜலந்தர்) முதுகலை மேலாண்மைப் படிப்பு முடித்தார். எதிர்க்கட்சித் தலைவராக இருந்தபோது ஆட்சி இயலில் முதுகலைப் பட்டம் பெற்றார்.  காங்கிரசு தொகுதியை தர மறுத்ததால் கட்சி சாராமல் போட்டியிட்டு 2007இல் இவர் முதல் முறையாக  சம்கௌர் சாகிப் சட்டமன்றத் தொகுதியிலிருந்து பஞ்சாப் சட்டமன்றத்திற்கு தேர்வானார் அதன் பின் 2012, 2017இல் காங்கிரசு சார்பாக போட்டியிட்டு வென்றார். மூன்று முறை தொடர்ந்து சம்கௌர் சாகிப் சட்டமன்றத் தொகுதியிலிருந்து உறுப்பினராக இருக்கிறார்.

2022 தேர்தல்
சட்டமன்ற காலத்தின் முடிவில், 2022 சட்டமன்றத் தேர்தலுக்கான இந்திய தேசிய காங்கிரசு கட்சியின் முதலமைச்சர் வேட்பாளராக சன்னி நியமிக்கப்பட்டார்.இவர் 2022 பஞ்சாப் சட்டப் பேரவைத் தேர்தலில் சம்கவுர் சாஹிப் மற்றும் பதவுர் சட்டமன்றத் தொகுதிகளில் போட்டியிட்டார். ஆனால் ஆம் ஆத்மி கட்சியின் சார்பில் போட்டியிட்ட வேட்பாளர்களிடம் இந்த இரண்டு இடங்களையும் இழந்தார்.

மேற்கோள்கள்

பஞ்சாபின் முதலமைச்சர்கள்
1972 பிறப்புகள்
சீக்கியர்கள்
சுனிதா அகர்வால்

சுனிதா அகர்வால் (Sunita Agarwal பிறப்பு 30 ஏப்ரல் 1966) இந்தியாவின் உத்தரபிரதேசத்தில் உள்ள அலகாபாத் உயர் நீதிமன்றத்தின் நீதிபதி ஆவார்.  அலகாபாத் உயர் நீதிமன்றத்தின் அதிகார வரம்பில் குறிப்பிடத்தக்க தீர்ப்பு உட்பட இந்திய சட்டத்தில் பல குறிப்பிடத்தக்க தீர்ப்புகளை இவர் அளித்துள்ளார்.  கூடுதலாக, 2020 ஜென்குவா தரவு கசிவு காரணமாக, சீன தரவு பகுப்பாய்வு நிறுவனத்தால் வெகுஜன கண்காணிப்புக்கு உட்பட்ட 30 இந்திய நீதிபதிகளில் இவர் ஒருவராக இருப்பதை வெளிப்படுத்திய பின்னர் நீதிபதி அகர்வால் பொதுமக்களின் கவனத்தையும் பெற்றார்.

வாழ்க்கை மற்றும் கல்வி 
நீதிபதி அகர்வால் 1989 இல் இவாத் பல்கலைக்கழகத்தில் சட்டத்தில் இளங்கலைப் பட்டம் பெற்றார்.

தொழில் வாழ்க்கை 
நீதிபதி அகர்வால் 1990 இல் உத்தரபிரதேசத்தின் சட்ட இவையில் சேர்ந்தார், மேலும் 21 நவம்பர் 2011 அன்று அலகாபாத் உயர் நீதிமன்றத்தின் கூடுதல் நீதிபதியாக நியமிக்கப்படுவதற்கு முன்பு அலகாபாத்தில் சட்டம் பயின்றார். இவர் 6 ஆகஸ்ட் 2013 அன்று நீதிமன்றத்தின் நிரந்தர நீதிபதியாக ஆனார், மேலும் 29 ஏப்ரல் 2028 அன்று ஓய்வு பெறுவார் என்று எதிர்பார்க்கப்படுகிறது. இவர் தற்போது அலகாபாத் உயர்நீதிமன்ற நீதிபதியாக உள்ளார்.  

2018 ஆம் ஆண்டில், அலகாபாத் உயர் நீதிமன்றத்தில் பாலியல் துன்புறுத்தல் தொடர்பான புகார்களை விசாரிக்க ஒரு குழுவின் உறுப்பினராக மற்றொரு நீதிபதி நஹீத் ஆரா மூனிசுடன் ஆகியோருடன் நீதிபதி அகர்வால் நியமிக்கப்பட்டார். பணியிடத்தில் பெண்களை பாலியல் துன்புறுத்தல் (தடுப்பு, தடை மற்றும் நிவாரணம்) சட்டம், 2013 ன் விதிகளுக்கு இணங்க இந்த குழு நியமிக்கப்பட்டது  

நீதிபதியாக, திருமதி. அகர்வால் இந்திய அரசியலமைப்பு சட்டத்தில் பல குறிப்பிடத்தக்க தீர்ப்புகளை இணைந்து அளித்துள்ளார்.  மார்ச் 2020 இல், இவர் அலகாபாத் உயர் நீதிமன்றத்தின் ஐந்து நீதிபதிகள் கொண்ட அமர்வின் ஒரு பகுதியாக இருந்தார், இது பிணை கோரும் நபர்கள் நேரடியாக உயர் நீதிமன்றத்தை அணுகலாம் என்ற கோட்பாட்டை நிறுவியது, மேலும் சிறப்பு சூழ்நிலைகளில் சாதாரண குற்றவியல் நீதிமன்றங்களை நாட வேண்டிய அவசியமில்லை ' என்றும் அனுமதி வழங்கியது.

ஜூன் 2020 இல், நீதிபதி அகர்வால் மற்றும் மற்றொரு நீதிபதி இந்தியாவில் கோவிட் -19 தொற்றுநோய்களின் போது ஊரடங்கு விதிமுறைகளை மீறியதற்காக உத்தரபிரதேச காவல்துறையினரால் கைது செய்யப்பட்ட நபர்களை விடுவித்தனர். ஊரங்கின்போது பாதிக்கப்பட்ட நபர்களுக்கு உணவுப் பொட்டலங்களை விநியோகிக்கும் போது சம்பந்தப்பட்ட நபர்கள் கைது செய்யப்பட்டனர், மேலும் காவல்துறையினரால் 'அசம்பாவித சம்பவங்களை' ஏற்படுத்தியதாகவும், சமூக தொலைதூர நெறிமுறைகளை மீறியதாகவும் குற்றம் சாட்டப்பட்டது. இது போன்ற கைதுகள் மற்றும் தடுப்புக்காவலுக்கு மாற்றாக ஊரடங்கு நெறிமுறைகள் குறித்து விழிப்புணர்வை ஏற்படுத்துமாறு அகர்வால் காவல்துறைக்கு உத்தரவிட்டார்.  

செப்டம்பர் 2020 இல், இந்தியன் எக்ஸ்பிரஸ், நீதிபதி அகர்வால் 30 நீதிபதிகளில் ஒருவரானார், அதே போல் இந்தியாவிலிருந்து பல அரசியல் தலைவர்கள், தலைமை நிர்வாக அதிகாரிகள், விளையாட்டு வீரர்கள் மற்றும் பெண்கள், ஜென்குவா டேட்டா,  வெகுஜன கண்காணிப்பு திட்டத்தின் ஒரு பகுதியாக கண்காணிக்கப்பட்டனர். பல இந்திய செய்தித்தாள்கள், 2020 சீனா-இந்தியா மோதல்களின் பின்னணியில், சீன அரசாங்கத்துடன் ஜென்ஹுவா தரவுக்கு நெருங்கிய தொடர்புகள் இருப்பதாக தெரிவித்தன.

சான்றுகள் 

20 ஆம் நூற்றாண்டு இந்திய வழக்கறிஞர்கள்
வாழும் நபர்கள்
1966 பிறப்புகள்
20 ஆம் நூற்றாண்டு இந்தியப் பெண் வழக்கறிஞர்கள்
இந்தியப் பெண் நீதிபதிகள்
அலகாபாத் உயர் நீதிமன்ற நீதிபதிகள்
புஷ்பமாலி ராமநாயகம்

புஷ்பமாலி ராமநாயகம் (Pushpamali Ramanayake) (பிறப்பு 25 திசம்பர் 1967 கொழும்பு ) இலங்கை இராணுவத்தைச் சேர்ந்த துப்பாக்கி சுடும் வீராங்கனையாவார்.

இவர் மூன்று ஒலிம்பிக்கில் (1992, 1996, 2004) துப்பாக்கி சுடுதலில் இலங்கை சார்பில் கலந்து கொண்டார். கனடாவின் விக்டோரியாவில் நடந்த 1994 பொதுநலவாய விளையாட்டுப் போட்டிகளில் இரட்டையர் துப்பாக்கி சுடும் போட்டியில் சக துப்பாக்கி சுடும் வீரர் மாலினி விக்கிரமசிங்கவுடன் தங்கப் பதக்கம் வென்றார்.

தொழில் 
இராணுவத்தின் உறுப்பினரான ராமநாயகம், முன்னாள் ஒலிம்பிக் வீரரும் இராணுவ அதிகாரியுமான தயா ராஜசிங்கவின் ஆரம்பகால பயிற்சியின் கீழ் இலங்கை 1989 இல் துப்பாக்கி சுடும் போட்டிகளில் பங்கு கொள்ளத் தொடங்கினார். மூன்று ஆண்டுகளுக்குப் பிறகு, பார்செலோனாவில் 1992 கோடைகால ஒலிம்பிக்கில் இலங்கையைப் பிரதிநிதித்துவப்படுத்திய முதல் பெண் துப்பாக்கி சுடும் வீரராக ஒலிம்பிக்கில் அறிமுகமானார். 382 புள்ளிகளுடன் 10 மீ ஏர் ரைபிளில் முப்பத்தேழு இடத்தில் வந்தார்.

ஆசிய விளையாட்டுப் போட்டிகள்
1994 இல், சப்பானின் ஹிரோஷிமாவில் நடந்த ஆசிய விளையாட்டுப் போட்டிகளில் 488.7 புள்ளிகளுடன் துப்பாக்கி சுடும் நிகழ்வில் ஐந்தாவது இடத்திற்கு வெற்றிகரமாக வந்ததன் மூலம் இவர் தனது விளையாட்டு வாழ்க்கையின் உச்சத்தை அடைந்தார். பிரித்தானிய கொலம்பியாவின் விக்டோரியாவில் நடந்த பொதுநலவாய விளையாட்டுப் போட்டிகளில் ஏர் ரைபிள் இரட்டையரில் இலங்கையின் முதல் தங்கப் பதக்கத்தை வென்றார்.

ஒலிம்பிக் விளையாட்டுப் போட்டிகள்
அட்லாண்டாவில் 1996இல் நடந்த கோடைக்கால ஒலிம்பிக் விளையாட்டுப் போட்டிகளில் தனது இரண்டாவது ஒலிம்பிக் தோற்றத்தில், 10 மீ ஏர் ரைபிள், பிரிவில் மற்ற மூன்று பேருடன் இருபத்தைந்தாவது இடத்திற்கு 389 புள்ளிகளை எடுத்து தனது திறமையை வெளிப்படுத்தினார். இவர், 50 மீ ரைபிள் நிலை 3 இல் போட்டியிட்டார். ஆனால் 564-இல் 384- புள்ளிகள் பெற்று முப்பத்தி ஆறாவது இடத்தைப் பிடித்தார். தனது  சக வீரர் விக்கிரமசிங்கேவை ஒரே ஒரு புள்ளியில் பின்னுக்குத் தள்ளினார்..

2000 ஆம் ஆண்டு ஒலிம்பிக் முயற்சியை இழந்த போதிலும், ராமநாயகம் தனது மூன்றாவது விளையாட்டுக்காக வரலாற்று சிறப்புமிக்க எட்டு ஆண்டு காலத்தை மீண்டும் ஏதென்ஸ் 2004 இல் முடித்தார், இலங்கை தேசிய ஒலிம்பிக் குழு இவரை ஒலிம்பிக் அழைப்பிதழ் மூலம் மிகவும் அனுபவம் வாய்ந்த துப்பாக்கி சுடும் வீரராக பரிந்துரைத்தது. சில மாதங்களுக்கு முன்பு மலேசியாவின் கோலாலம்பூரில் நடந்த ஆசிய வாகையாளர் போட்டியின் இறுதிப் போட்டியின் முடிவில், ஏர் ரைபிள் சுடுதலில் குறைந்தபட்ச தகுதி புள்ளியான 392 பெற முடிந்தது.</cite></ref> போட்டியின் முதல் நாளில் நடைபெற்ற 10 மீ ஏர் ரைஃபிளில், ராமநாயகம் முதல் சுற்றில் 97 புள்ளிகளுடன் தொடங்கினார். ஆனால் இரண்டாவது மற்றும் நான்காவது சுற்றில் நன்றாகச் செயல்பட்டு 400 க்கு 386 புள்ளிகள் பெற்றார். இதன் மூலம். தகுதி சுற்றில் நாற்பத்து நான்கு வீரர்களில் தகுதி பெற்ற வீரர்களில் முப்பதெட்டாவது இடத்தைப் பெற்றார்.  ஏறக்குறைய ஒரு வாரத்திற்குப் பிறகு, 50 மீ ரைபிள் 3 நிலைகளில், ராமநாயகம் ஒரு நிலையான 195 வாய்ப்பையும், குறைந்த 181 நிலைப்பாட்டையும், 191 முழங்கால் தொடரில் தனது வரலாற்று ஒலிம்பிக் போட்டியை இறுதிப்போட்டியில் இருபத்தைந்தாவது இடத்தில் முடித்தார். எட்டு ஆண்டுகளுக்குப் பிறகு, ஆத்திரேலியாவின் சூசன் மெக்ரெடியுடன் இணைந்து 567 புள்ளிகள் எடுத்தது இவரது தொழில் வாழ்க்கையில் சிறப்பான ஒரு நிகழ்வாகும்.

மேற்கோள்கள் 

வாழும் நபர்கள்
1970 பிறப்புகள்
இரிங்கி பட்டாச்சார்யா

இரிங்கி ராய் பட்டாச்சார்யா (Rinki Roy Bhattacharya)  (பிறப்பு 1942) ஒரு இந்திய எழுத்தாளர், கட்டுரையாளர் மற்றும் ஆவணப்படத் தயாரிப்பாளர் ஆவார். இவர் திரைப்பட இயக்குநர் பிமல் ராயின் மகளும், பாசு பட்டாச்சார்யாவின் மனைவியும் ஆவார். பாசு பட்டாச்சார்யா இவரது படங்களில் ஒத்துழைத்துள்ளார். இவர் 'பிமல் ராய் மெமோரியல் & பிலிம் சொசைட்டி'யின் நிறுவனர் மற்றும் தலைவராகவும் உள்ளார். ஒரு சார்பிலா பத்திரிகையாளராக, டைம்ஸ் குழு, த தந்தி, தி இந்து மற்றும் இந்தியன் எக்ஸ்பிரஸ் போன்ற பத்திரிக்கைகளில் திரைப்படங்கள், நாடகங்கள், கலை மற்றும் பெண்ணியப் பிரச்சினைகள் குறித்து அவர் விரிவாக எழுதி வருகிறார்.

வாழ்க்கை வரலாறு 
கொல்கத்தாவைச் சேர்ந்த ரிங்கி 1942 ஆம் ஆண்டில் பிறந்தார். இவர் புகழ்பெற்ற இந்தியத் திரைப்படத் தயாரிப்பாளர் பிமல் ராயின் மூத்த மகள். இவரது குழந்தைப் பருவம் பிரபல எழுத்தாளர்கள், கவிஞர்கள் மற்றும் கலைஞர்களைச் சுற்றிக் கழிந்தது. இத்தகைய பிரபலங்கள் அடிக்கடி இவரது வீட்டுக்கு வந்து சென்றனர். இவர்களது வீடு அதன் அருமையான வங்காள உணவு வகைகளுக்கும் பெயர் பெற்றது .

இவர் 1966 ஆம் ஆண்டில் சார்பிலா பத்திரிகையாளராக தனது வாழ்க்கையைத் தொடங்கினார், தி எகனாமிக் டைம்ஸ், தி இந்தியன் எக்ஸ்பிரஸ் மற்றும் பல இதழ்களில் கட்டுரைகளை வெளியிட்டார். இவர் ஆண்கள் தங்கள் மனைவியை அடிப்பது தொடர்பான ஆவணப்படமான சார் திவாரி  மூலம் ஆவணப் படங்களைத் தயாரிப்பதில் அறிமுகமானார். இதனைத் தொடர்ந்து இந்தியாவில் பெண்களுக்கு எதிரான வன்முறைகள் சம்பந்தப்பட்ட பிரச்சனைகளின் ஆவணப்படங்களைத் தொடர்ச்சியாகத் தயாரித்தார். இவர் அனுபவ், கிரிஹ பிரவேஷ்,ஆவிஷ்கார் ஆகிய திரைப்படங்களில் கலை, உள்ளரங்க அலங்காரம் ஆகிய பணிகளைக் கவனித்துக் கொண்டார்.

இவர் இந்தியாவில் பெண்கள் இயக்கத்தில் தீவிரமாக ஈடுபட்டார். பிகைன்ட் குளோஸ்டு டோர்ஸ் டொமெஸ்டிக் வயலன்ஸ் இன் இன்டியா (மூடிய கதவுகளுக்கு பின்னால்: இந்தியாவில் உள்நாட்டு வன்முறை), பிமல் ராய் - ஒரு அமைதியான மனிதர், அழியாத முத்திரைகள், நிச்சயமற்ற தொடர்புகள் மற்றும் பல சமையல் புத்தகங்கள் உட்பட பல புத்தகங்களை எழுதியுள்ளார். மதுமதி (1958), பிமல் ராயின் மதுமதி: அன்டோல்ட் ஸ்டோரீஸ் ஃப்ரம் பிஹைண்ட் தி சீன்ஸ் (2014) ஆகிய படங்களை உருவாக்கப்பட்ட புத்தகத்தையும் வெளியிட்டார்.

தனிப்பட்ட வாழ்க்கை 
இரிங்கி திரைப்பட இயக்குநர் பாசு பட்டாச்சார்யாவை (1934-1997) மணந்தார். இருப்பினும், குடும்ப துன்புறுத்தல்களுக்குப் பிறகு, இவர் 1982 ஆம் ஆண்டில் தனது வீட்டை விட்டு வெளியேறினார். பகிரங்கமாக, 1984 ஆம் ஆண்டில் மனுஷியில் பத்திரிகையாளர் மது கிஷ்வருடன் ஒரு நேர்காணல் மூலம் வெளியே வந்தார். 1990 ஆம் ஆண்டில் இந்த இணை முறையாக விவாகரத்து பெற்றது. இவர் தன் தந்தையின் சொத்தில் தன் பங்குக்காக தன் தாய் மற்றும் உடன்பிறப்புகளுக்கு எதிராக வெற்றிகரமாக வழக்கு தொடர்ந்தார்.

இவர் மும்பையின் பாந்த்ராவில் வசிக்கிறாள். இவருக்கு திரைப்பட இயக்குநர் ஆதித்யா பட்டாச்சார்யா என்ற மகனும், எழுத்தாளரான சிம்மு மற்றும் அன்வேஷா ஆர்யா என்ற இரண்டு மகள்களும் உள்ளனர்.

மேற்கோள்கள் 

இந்தியப் பெண் செயற்பாட்டாளர்கள்
இந்திய உணவு எழுத்தாளர்கள்
வாழும் நபர்கள்
1942 பிறப்புகள்
கொல்கத்தா எழுத்தாளர்கள்
பிரயகா மார்ட்டின்

பிரயாகா ரோஸ் மார்ட்டின் (பிறப்பு 18 மே 1995) ஒரு இந்திய திரைப்பட நடிகை, அவர் முக்கியமாக மலையாள சினிமாவில் பணிபுரிகிறார்.  2009 இல் சாகர் அலியாஸ் ஜாக்கி ரீலோடட் படத்தில் குழந்தை நட்சத்திரமாக அறிமுகமானார். 2014 ஆம் ஆண்டு தமிழ் திரைப்படமான பிசாசு மூலம் சினிமாவில் அறிமுகமானார், இது அவரது அங்கீகாரத்தைப் பெற்றது.

தொழில் 
பிரயாகா 2009 ஆம் ஆண்டில் ஏழாம் வகுப்பில் இருந்தபோது குழந்தை நடிகராக சாகர் அலியாஸ் ஜாக்கி ரீலோடில் அறிமுகமானார்.  வனிதாவின் அட்டைப்படத்தில் தோன்றிய பிறகு, பிசாசு (2014) படத்தில் தனது முதல் முன்னணி கதாபாத்திரத்திற்காக இயக்குநர் மிஷ்கினால் அழைக்கப்பட்டார்.  பஹத் பாசிலுக்கு ஜோடியாக கார்ட்டூன் என்ற படத்தில் அவர் கையெழுத்திட்டார், ஆனால் அது நிறைவேறவில்லை. 2016 ஆம் ஆண்டில், அவர் மூன்று மலையாளப் படங்களுக்கு ஒப்பந்தம் செய்தார்.  உன்னி முகுந்தனுக்கு ஜோடியாக ஒரு மூறை வந்து பார்த்தையா படத்தில் பார்வதி கதாபாத்திரத்தில் பிரயாகாவின் பங்கு பாராட்டப்பட்டது.  பின்னர் 2016 இல், மடோனா செபாஸ்டியனுக்குப் பதிலாக சித்திக்கின் புக்ரி படத்தில் நடித்தார். 2016 ஆம் ஆண்டின் பிற்பகுதியில், அரசியல் தரில்லர் ராமலீலாவில் திலீப்புக்கு ஜோடியாக பெண் கதாபாத்திரத்தில் நடித்தார், மேலும் பி.டி.குஞ்சுமஹம்மத்தின் விஸ்வாசபூர்வம் மன்சூர் படத்தில் நடித்தார். பின்னர் கன்னடத்தில் அறிமுகமான கீதா என்ற கணேஷ் ஸ்டார்டர் மூலம் அவர் முக்கிய கதாபாத்திரத்தில் நடித்தார்.

திரைப்படவியல் 

 Sagar Alias Jacky Reloaded
 உஸ்தாத் ஹோட்டல்
 பிசாசு
 ஒரு முறை வந்து பார்த்தாயா
 பா வா
 கட்டப்பனயிலே ரித்விக் ரோஷன்
 Ore Mukham
 Fukri
 விஸ்வாசபூர்வம் மன்சூர்
 போக்கிரி சைமன்
 ராமலீலா
 தைவமே கைதொழம் கே.குமார் ஆகனம்
 Oru Pazhaya Bomb Kadha
 கீதா
 உல்டா
 பூமியிலே மனோகர ஸ்வகார்யம்
 களத்தில் சாந்திப்போம்
 ஜமாலின்டே புஞ்சிரி

வலைத் தொடர் 
 நவரசா

வெளி இணைப்புகள்

மேற்கோள்கள்

வாழும் நபர்கள்
மலையாளத் திரைப்பட நடிகைகள்
எர்ணாகுளம் மாவட்ட நபர்கள்
1995 பிறப்புகள்
தமிழ்த் திரைப்பட நடிகைகள்
திவ்யா அகர்வால்

திவ்யா அகர்வால் (Divya Agarwal) (பிறப்பு 4 திசம்பர் 1992)  ஓர் இந்திய தொலைக்காட்சி நடிகையும், மாதிரி நடிகையும், நடனக் கலைஞரும் ஆவார், இவர் எம்டிவி இந்தியாவின் பலஉண்மைநிலை நிகழ்ச்சிகளில் பங்கேற்பதற்காக அறியப்படுகிறார். இவர் எம்டிவியின் ஸ்ப்ளிட்ஸ்வில்லா 10-ன் இரண்டாவது வெற்றியாளரும், ஏஸ் ஆஃப் ஸ்பேஸ் ' 1-ன் வெற்றியாளரும் ஆவார். இவர் திகில் வலைத் தொடரான ராகினி எம்எம்எஸ்: ரிட்டர்ன்ஸ் 2 என்பதில் அறிமுகமானார். இவர் பல இசைத் தொகுப்புகளில் தோன்றியுள்ளார். ரோடிஸ்: ரியல் ஹீரோஸ் மற்றும் எம்டிவி ஏஸ் குவாரைன்டைன் உள்ளிட்ட மேலும் உண்மைநிலை நிகழ்ச்சிகளை இவர் தொகுத்து வழங்கினார் அல்லது ஆதரித்தார். தற்போது பிக் பாஸ் ஓடிடியில் போட்டியாளராக உள்ளார்.

பின்னணியும் ஆரம்ப காலத் தொழில் 
திவ்யா அகர்வால் பத்திரிகைத் துறையில் முதுகலைப் பட்டம் பெற்றார். இவர் டெரன்ஸ் லூயிஸ் நடன அகாதமியிலிருந்து நடனம் கற்றார். பின்னர், 'எலிவேட் நடன நிறுவனம் என்ற தனது சொந்த நடன நிறுவனத்தைத் திறந்தார்.  இலியானா டி குரூஸ், சன்னி லியோன், ஷில்பா ஷெட்டி போன்ற பல நடிகைகளுக்கு இவர் நடன இயக்குநராக இருந்துள்ளார். 2010 இல், இவரும் ஒரு பாக்கித்தானிய நடன இயக்குநரும் ஐபிஎல் 2010க்கு நடன அமைப்பில் பணியாற்றினார்கள்.

இவர் பல அழகுப் போட்டிகளிலும் பங்கேற்றுள்ளார். 2015ஆம் ஆண்டில், இவர் "மிஸ் நவி மும்பை" பட்டத்தை வென்றார். 2016 ஆம் ஆண்டில், இவர் இந்திய இளவரசி அழகிப் போட்டியின் வெற்றியாளராக முடிசூட்டப்பட்டார்  இவர் 'மிஸ் சுற்றுலா சர்வதேச'த்தையும் வென்றார்.<ref name="who is divya"><cite class="citation news cs1" data-ve-ignore="true">"Who is Divya Agarwal? Here's all about Bigg Boss 11 contestant Priyank Sharma's ex-girlfriend". India TV. 7 December 2017.</cite></ref>

 தொழில் 
இவர், 2017 இல் எம்டிவி இந்தியாவின் ஸ்ப்ளிட்ஸ்வில்லா 10 இல் பங்கேற்றபோது புகழ் பெற்றார். அதில் இவர் பிரியங்க் சர்மாவுடன் இரண்டாம் இடத்தைப் பிடித்தார்.

2018ஆம் ஆண்டில், எம்டிவி இந்தியாவின் டேட் டு ரிமம்பர் நிகழ்ச்சியில் இவர் வழிகாட்டியாக செயல்பட்டார். மார்ச் 2018 இல், அகர்வால் ஸ்ப்ளிட்ஸ்வில்லா 10 போட்டியாளர் பசீர் அலியுடன் ஆன் ரோட் வித் ரோடீஸ் நிகழ்ச்சியை தொகுத்து வழங்கினர். அக்டோபரில், எம்டிவி இந்தியாவின் ஏஸ் ஆஃப் ஸ்பேஸ் 1 இல் பங்கேற்றார். அதில் இவர் வெற்றியாளராக உருவெடுத்தார்.

 சொந்த வாழ்க்கை 
2017 ஆம் ஆண்டில், எம்டிவி ஸ்பிலிட்ஸ்வில்லா 10 இல் நடிகரும் வடிவழகருமன பிரியங்க் சர்மாவை சந்தித்தார். அங்கு இவர்கள் இருவரும் இரண்டாம் இடத்தைப் பிடித்தனர். இந்த நிகழ்ச்சிக்குப் பிறகும் இவர்கள் தொடர்பிலிருந்தனர். அகர்வால் பிக் பாஸ் 11 இல் சர்மாவுடன் சேர்ந்து  சென்றார். 2018 இல், இவர் நடிகரும் முன்னாள் எம்டிவி ரோடீஸ் போட்டியாளருமான வருண் சூட்டை சந்தித்தார். இவர்கள் ரோடீஸ்: ரியல் ஹீரோஸ் மற்றும் எம்டிவி ஏஸ் ஆஃப் ஸ்பேஸில் ஒன்றாக வேலை செய்தனர். ஏஸ் ஆஃப் ஸ்பேஸை''த் தொடர்ந்து, இவரும் வருண் சூட்டும் தாங்கள் தொடர்பிலிருப்பதை உறுதி செய்தனர்.

அக்டோபர் 28, 2020 அன்று, திவ்யாவின் தந்தை கோவிட் -19 சிக்கல்களால் இறந்தார்.

ஊடக கருத்து 
அகர்வால் தி டைம்ஸ் ஆஃப் இந்தியாவின் முதல் 20 பேர் அடங்கிய இந்திய தொலைக்காட்சிப் பட்டியலில் 2019 ஆம் ஆண்டின் ஆறாவது இடத்திலும், 2020 ஆம் ஆண்டில் பத்தொன்பதாம் இடத்திலும் பட்டியலிடப்பட்டார்.

மேற்கோள்கள்

வெளி இணைப்புகள் 

 

இந்தியப் பெண் நடனக் கலைஞர்கள்
வாழும் நபர்கள்
1992 பிறப்புகள்
பிரதீபா தர்மதாசா

பொதுபிட்டிய கங்கனமகே பிரதீபா நிர்மலி ஹேமமாலி தர்மதாசா (Pothupitiya Kankanamge Pradeepa Nirmali Hemamali Dharmadasa), (பிறப்பு 26 சனவரி 1964), பிரதீபா தர்மதாசா என பிரபலமாக அறியப்படும் இவர் ஓர் இலங்கை இசைக்கலைஞரும், பின்னணிப் பாடகியும், இலங்கை நாடக மற்றும் தொலைக்காட்சியில் தோன்றிய முன்னாள் மேடை நாடக நடிகையுமாவார்.

சொந்த வாழ்க்கை 
இவர் 1964 சனவரி 26 அன்று மொறட்டுவையின் ரவதவத்தையில் நான்கு குழந்தைகளைக் கொண்ட குடும்பத்தில் இரண்டாவதாக பிறந்தார். இவருடைய தந்தை பொதுப்பிட்டி கன்கனமகே தர்மதாசா விவசாயம் மற்றும் கோவி ஜன சேவா துறையில் வேலை செய்தார். இவரது தாயார் மேதா கமகே ஹேமா தர்மதாசா ஒரு இல்லத்தரசி. இவருக்கு ஒரு மூத்த சகோதரியும், இரண்டு இளைய சகோதரர்களும் உள்ளனர். இவருக்கு அடுத்த நெருங்கிய சகோதரர் கடலில் மூழ்கி இறந்தார். இவர் மொறட்டுவாவின் இளவரசி கல்லூரியில் படித்தார். அங்கு இவர் தனது வழிகாட்டியான சோமலதா சுபசிங்கேவைச் சந்தித்தார். பின்னர் இவர் உயர்கல்விக்காக நுகேகொட சுஜாதா வித்யாலயாவில் பயின்றார். இவர் வஜிரா-சித்ரசேனா அகாதமியில் நடனம் பயின்றார். பின்னர் நுகேகொட, 'கலா பூமி'யில் இசையினைக் கற்றார். பின்னர்,  சுபாசிங்கேவின் ஸ்ரீலங்கா யூத் தியேட்டர் பவுண்டேஷனில் ஒரு நாடகப் படிப்பைப் படித்தார்.

இவர் களனி பல்கலைக்கழகத்தில் சமூகவியலில் முதுகலைப் பட்டம் பெற்றார். இந்தியாவின் பத்கண்டே இசை நிறுவனத்தில் சேர்ந்து உதவித் தொகைப் பெற்று இசையினைக் கற்றார். பின்னர், இலங்கை திரும்பிய பிறகு, ஸ்ரீ ஜெயவர்த்தனபுரா பல்கலைக்கழகத்தில் எழுத்து மற்றும் வெகுஜன தகவல்தொடர்பு சான்றிதழ் படிப்பையும், அமெரிக்காவின் கிர்க்வுட் கல்வி நிறுவனத்தில் ஆங்கிலத்தில் சான்றிதழ் படிப்பையும் முடித்தார்.

பிரதீபா, இலங்கையின் அமைச்சர் டளஸ் அளகப்பெரும என்பவரை மணந்தார். இந்த தம்பதியருக்கு இரண்டு மகன்கள் உள்ளனர் - மகிமா இந்துவாரா (1995 இல் பிறந்தார்) மற்றும் கௌசிகா நாளந்தா (1996 இல் பிறந்தார்). மகிமா ராயல் கல்லூரியிலும் கௌசிகா ஆனந்த கல்லூரியிலும் கல்வியைத் தொடங்கினார்கள். பின்னர் இவர்கள் இருவரும் சர்வதேச லைசியம் கல்லூரிக்குச் சென்றனர்.

தொழில் 
1981 ஆம் ஆண்டில், சோமலதா சுபாசிங்க தயாரித்த "சந்தா கிண்டூரி" என்ற நாடகத்தில் ஒரு முக்கிய பாத்திரத்தில் நடித்தார். 1983 இல், சுபசிங்க லாமா ஹா யோவுன் ரங்கா பீடயா என்ற நாடகப் பள்ளியைத் தொடங்கியவுடன் இவரும். அதனுடன் சேர்ந்தார். 1984 இல் சுபசிங்க முது புத்து நாடகத்தின் புதிய தயாரிப்பை உருவாக்கினார். அதில் பிரதீபா "ஹின்னிஹாமி"  என்ற வேடத்தில்  நடித்தார். இந்த காலகட்டத்தில், அதுலா பீரிஸின் சுபா சாரங்கதா மற்றும் சலாமன் பொன்சேகாவின் சக்விதி நிகமானா போன்ற பல மேடை நாடகங்களில் நடித்தார்.

பிரதீபா 1994 ஆம் ஆண்டு கிறிஸ்டி ஷெல்டனின் அரகலயா திரைப்படத்தில் பின்னணி பாடலைப் பாடினார்.  அப்போதிருந்து, இவர் மரியோ ஜெயதுங்காவின் நிதி யஹான கலாபே, ஹந்தனா கிங்கினி, மிரிவாடி சாகலக், சமன் நீலாவத்துராவின் சாவித்ரிகே ராத்ரியா, கிறிஸ்டி ஷெல்டனின் தஹனம் கஹா மற்றும் பென்னட் ரத்நாயக்கவின் இரா ஹந்தா யாதா உள்ளிட்ட பல படங்களுக்கு குரல் கொடுத்தார். 1997 ஆம் ஆண்டில், சாவித்ரியகே ராத்திரியா என்பதற்காக சிறந்த திரைப்பட பின்னணி பாடகருக்கான சரசவியா மற்றும் இலங்கை சனாதிபதி விருதுகளை வென்றார்.

மேற்கோள்கள்

வெளி இணைப்புகள் 
 ප්‍රදීපා ධර්මදාසට ගෞරව උපහාරයක්
 කොරෝනා කාලේ මෙහෙමයි හිටියේ රාලේ
 පොපිමල් දිනයට 27 දෙනෙකු ගැයූ ගී තුනක්
 ලංකාවේ වේදිකා නාට්‍ය ක්ෂේත්‍රයේ අයිකන් 7ක්  
 අපි දෙන්නම, මුදල් පැත්ත ගැන පමණක් හිතපු දෙන්නෙක් නෙමෙයි 

1963 பிறப்புகள்
வாழும் நபர்கள்
Infobox musical artist with missing or invalid Background field
Articles with hCards
சோமலதா சுபசிங்கே

கலாசூரி சோமலதா சுபசிங்க (Somalatha Subasinghe; ; 2 சூலை 1936 – 30 மே 2015) இலங்கையைச் சேர்ந்த நடிகையும், நாடக ஆசிரியரும், நாடக இயக்குநரும், கல்வியாளரும் ஆவார். இலங்கை நாடகத்துறையில் இவர் ஆற்றிய பங்களிப்புக்காக கலாசூரி மற்றும் கலா கீர்த்தி இரண்டையும் பெற்றார்.

சுயசரிதை

ஆரம்பகால வாழ்க்கையும் கல்வியும் 
சோமலதா சுபசிங்கே 2 சூலை 1936 அன்று கம்பகாவில் பிறந்தார். இவருடைய தந்தை ஒரு தலைமை ஆசிரியராகவும், இவரது தாயார் ஒரு ஆசிரியராகவும் இருந்தனர். இவர் முசேயஸ் கல்லூரியிலும் பின்னர் பௌத்த பெண்கள் கல்லூரியிலும் படித்தார். தனது உயர்கல்வித் தேர்வை வெற்றிகரமாக முடித்த பின்னர், இவர், 1958 இல் பேராதனை பல்கலைக்கழகத்தில் நுழைந்து தனது பட்டப்படிப்புக்காக சிங்களம், பொருளாதாரம் மற்றும் வரலாற்றைப் படித்தார்.

சுபசிங்கே 1962இல் இலங்கையின் கல்வித்துறையில் பட்டதாரி ஆசிரியராக சேர்ந்தார். இவர் 1970களின் நடுப்பகுதியில் கொழும்பு நாளந்தா கல்லூரியில் நாடகத்தைக் கற்பித்தார்.

குடும்பம் 
1962ஆம் ஆண்டில், சோமலதா மலேசியா, நெதர்லாந்து மற்றும் பிரான்சுக்கான இலங்கையின் தூதராக செயல்பட்ட லியோனல் பெர்னாண்டோவை மணந்தார். இவர்களுக்கு கௌசல்யா பெர்னாண்டோ,  சியாமளிகா நானயக்கார உட்பட இரண்டு குழந்தைகள் உள்ளனர். கௌசல்யா டாக்டர் சந்தனா அளுத்கே என்பவரை மணந்தார். டி. டபிள்யு சுபசிங்கே என்ற ஒரு சகோதரர் இவருக்கு உள்ளார்.

சோமலதா சுபசிங்கே 30 மே 2015 அன்று இலங்கையின் கொழும்பில் இறந்தார்.

தொழில்

நாடகங்களில் ஈடுபாடு 
சிறு வயதிலிருந்தே கலை மற்றும் இசையில் ஆர்வம் காட்டிய இவர் பேராதனைப் பல்கலைக்கழகத்தில் படிக்கும் போதே மேடை வாழ்க்கையைத்  தொடங்கினார்.  இவரது முதல் பாத்திரம், 24 வயதில், ஒரு வயதான பெண்ணின் கதாபாத்திரம், எடிரிவீர சரச்சந்திராவின் 'ரத்தரன்' என்ற  நாடகத்தின் ஒரே பெண் கதாபாத்திரமாக இருந்தது. சரச்சந்திரா இவரை நடிப்புத் தொழிலைக் கருத்தில் கொள்ள ஊக்குவித்தார். மேலும், வாழ்நாள் முழுவதும் செல்வாக்கு பெற்றார்.

இவர் 1981இல் இலங்கை குழந்தைகள் மற்றும் இளைஞர் நாடக அறக்கட்டளையை நிறுவினார்.

இலங்கை நாடகத்தில் சோமலதா சுபாசிங்கேவின் ஈடுபாடு ஒரு நடிகையாகவும் பின்னர், தனது சொந்த தயாரிப்புகளின் திரைக்கதை எழுத்தாளராகவும் இயக்குநராகவும் இருந்தது   குணசேன கலாபதியின் முது புத்து நாடகத்தில் இவர் சாராவாக தோன்றியபோது, இவர் தனது சொந்த பாடல்களை தாளம் மற்றும் இசையுடன்  பாடினார். இந்த நாடகம், கார்சியா லோர்காவின் எர்மாவின் தழுவல் ஆகும். இப்போது குழந்தைகளால் பாடப்படும் நன்கு அறியப்பட்ட பாடலை உள்ளடக்கி இருந்தது.

திரைப்படங்கள் 
இவர், விரகயா, மடோல் துவா, மகாகேதரா, திலகா சஹா திலகா, மே மகே, சுது களுவாரா மற்றும் சிரிபோ ஐயா உள்ளிட்ட படங்களிலும் நடித்தார்.

தொலைக்காட்சி நாடகங்கள் 
இவர், எல்ல லங்கா வலவ்வா, கம்பேரலிய மற்றும் சுபா அனகதயக் உள்ளிட்ட பல தொலைக்காட்சி நாடகங்களில் நடித்தார்.

விருதுகளும் மரியாதையும் 
இவர், மாநில நாடக விழாக்களில் யாதம் மேடை நாடகத்திற்காக சிறந்த இயக்குநர் மற்றும் சிறந்த மொழிபெயர்ப்பு தயாரிப்பு விருதுகளையும், ஆன்டிகோன் நாடகத்திற்கான சிறந்த இயக்குனருக்கான விருதையும் வென்றார். இவர் தேசிய கலாசூரி விருதுடன் அங்கீகரிக்கப்பட்டார். 15 நவம்பர் 2005 அன்று நாடகங்களில் இவர் ஆற்றிய பங்களிப்புக்காக இவருக்கு கலாகீர்த்தி விருது வழங்கப்பட்டன.

மேற்கோள்கள்

வெளி இணைப்புகள் 

Alumni profile at University of Peradeniya

கலா கீர்த்தி
2015 இறப்புகள்
1936 பிறப்புகள்
சிங்களத் திரைப்பட நடிகைகள்
இலங்கை நடிகைகள்
கம்பகா மாவட்ட நபர்கள்
கௌசல்யா பர்னாந்து

கௌசல்யா பர்னாந்து (Kaushalya Fernando), ஓர் இலங்கை நடிகையும், இயக்குநரும், தயாரிப்பாளரும், சமூக ஆர்வலரும் ஆவார். மேடை நாடகங்களிலும், திரைப்படங்களிலும் ஆதிக்கம் செலுத்திய பல்துறை நடிகையான் இவர், மாநில நாடக விழாவில் மதிப்புமிக்க சிறந்த நடிகை விருதை ஐந்து முறை வென்றுள்ளார். இவர் பிரபல நாடக இயக்குநர் மறைந்த சோமலதா சுபாசிங்கேவின் மகள் ஆவார்.

சொந்த வாழ்க்கை 
கௌசல்யா, லியோனல் பர்னாந்து மற்றும் சோமலதா சுபாசிங்கின் மகளாகப் பிறந்தார். ஒரு அரசு ஊழியரான இவரது தந்தை லியோனல் முன்னாள் தூதராகவும் இருந்தார். இவரது தாயார் சோமலதா ஒரு பிரபல நாடகக் கலைஞரும் நாடக இயக்குநரும் ஆவார். இவருக்கு ஒரு சகோதரி இருக்கிறார். இவருடைய தாத்தா பாட்டிகள் ஆசிரியர்களாக இருந்தனர். அவர்கள் வேயங்கொடையில் வசித்து வந்தனர். இவர், முதலில் அனுலா கல்லூரி, பின்னர் கோதமி பாலிகா வித்யாலயா மற்றும் சுஜாதா கல்லூரி, இறுதியாக மிளகிரியாவின் செயின்ட் பால் பெண்கள் பள்ளி என நான்கு பள்ளிகளுக்குச் சென்றார். கலைகளைத் தவிர, மாவட்ட அளவில் 100, 200 மற்றும் உயரம் தாண்டுதல் ஆகிய போட்டிகளில் பங்கேற்ற தடகள விளையாட்டிலும் இவர் வெற்றியாளராக இருந்தார். இவர் கொழும்பு பல்கலைக்கழகத்தில் கலைப் பட்டம் பெற்றார். அந்த நேரத்தில், பேராசிரியர் சிரோமி பர்னாந்து என்பவரால் பயிற்சி ஆங்கில பயிற்றுவிப்பாளராக சேர அழைக்கப்பட்டார். இவர் அதை ஏற்றுக்கொண்டு பின்னர் ஆங்கில மொழி கற்பித்தலில் முதுகலை பட்டயப்படிப்பை தொடர்ந்தாள். 1999இல் நிரந்தர பணியாளராக வேண்டி வேலையை விட்டுவிட்டு வருகை விரிவுரையாளராக தொடர்ந்தார்.

இவர் டாக்டர் சந்தனா அலுத்கேவை மணந்தார். மேலும், இரட்டை குழந்தைகளான ஹைமி மற்றும் ஹான்ஸுக்கு தாய் ஆவார். இவரது கணவர் கொழும்பு பல்கலைக்கழகத்தில் பொருளாதாரத் துறையில் பணிபுரிகிறார்.

நடிப்புத் தொழில் 
குழந்தைப் பருவத்திலிருந்தே இவருக்கு நாடகத் திறமை இருந்தது. இவர் தனது தனது ஆசிரியர் சுனேத்ரா சரச்சந்திராவின் ஊக்கத்துடன் தனது 8வது வயதில் மேடை நாடகங்களை எழுதி, இயக்கினார்.

1979 ஆம் ஆண்டில், பர்னாந்து தனது முதல் மேடைப் பாத்திரத்தை தற்செயலாக தனது தாயார் இயக்கிய புஞ்சி அபடா டாங் த்ரேய் நாடகத்தில் கடைசி நிமிட மாற்றாக நடித்தார். பின்னர் விகுர்த்தியில் ஒரு சிறிய பாத்திரத்தில் நடித்தார். இருந்தாலும் அவரது முக்கிய வெற்றி சுகதபால டி சில்வாவின் மராசாட் நாடகமாக இருந்தது. நாடகத்தில் தனது பாத்திரத்திற்காக, இவர் மாநில நாடக விழாவில் சிறப்பு பாராட்டைப் பெற்றார். கௌசல்யாவின் திறமைகளை அடையாளம் கண்ட பிரபல இயக்குநர்கள் தர்மசிறி பண்டாரநாயக்க, கே. பி. ஹெறாத், ரஞ்சினி ஒபேசேகர மற்றும் பிரேமசிறி கெமதாச ஆகியோர் இவரை ஊக்குவித்தனர். 1994 ஆம் ஆண்டில் இவர் தனது தாயார் தயாரித்த ஆன்டிகோனி நாடகத்தில் நடித்தார். இதற்காக 1995 மாநில நாடக விழாவில் சிறந்த நடிகைக்கான விருதை வென்றார். 1995 இல், இவர் டோனா கதிரினா என்ற நாடகத்தில் நடித்தார். இந்த பாத்திரத்தில் இவரது நடிப்பு 1996 மாநில நாடக விழாவில் சிறந்த நடிகைக்கான விருதை பெற்றுத் தந்தது.

2005இல் உலகத் திரைப்படங்களின் மக்காவான கான் திரைப்பட விழாவிலும், 2009இல் 66 வது வெனிஸ் திரைப்பட விழாவிலும் பங்கேற்ற சில இலங்கை கலைஞர்களில் ஒருவரானார்.

மேற்கோள்கள்

வெளி இணைப்புகள் 
 
 Kaushalya on Celeb Chat
 Women take strong stand for children and country
 Theatre on criminalised police and politics
 Opening a pathway for aspiring actors
 Somalatha Subasinghe film festival
 Interview with Kaushalya and Chandani 
 For the youth, of the youth and by the youth

இலங்கைத் திரைப்பட நடிகைகள்
வாழும் நபர்கள்
தினா பதக்

தினா பதக் (Dina Pathak; 4 மார்ச் 1922 - 11 அக்டோபர் 2002) ஓர் இந்திய நடிகை மற்றும் குசராத்தி நாடக இயக்குநர் மற்றும் திரைப்பட நடிகர் ஆவார். இவர் இந்திய பெண்கள் தேசிய கூட்டமைப்பின் (NFIW) ஒரு செயற்பாட்டாளர் மற்றும் தலைவராக இருந்தார்.

இந்தி மற்றும் குசராத்தி திரைப்படங்கள் மற்றும் நாடக நடிகர்களில் ஒருவரான தினா பதக் ஆறு தசாப்தங்களுக்கு மேலாக 120 திரைப்படங்களில் நடித்தார். பாவை நாட்டுப்புற நாடக பாணியில் இவரது தயாரிப்பான  மேனா குர்ஜாரி, பல ஆண்டுகளாக வெற்றிகரமாக ஓடியது.

கோல் மால் மற்றும் குப்சூரத் ஆகிய இந்திப் படங்களில் நடித்த பாத்திரங்களுக்காக இவர் பரவலாக அறியப்படுகிறார். கோஷிஷ், உம்ராவ் ஜான், மிர்ச் மசாலா மற்றும் மோகன் ஜோஷி ஹசீர் ஹோ போன்ற படங்களில் இவரது கதாப்பாத்திரங்கள் பரவலாக கவனம் பெற்றது .

இவருடைய குறிப்பிடத்தக்க குசராத்தி படங்களில் மோட்டி பா , மலேலா மற்றும் பவானி பவை ஆகியன இருந்தது.தின்கிளேகர், டால்சு ஹவுசு, விஜன் சேனி மற்றும் கிரீஷ் கர்னாடின் அயவதனா இது சத்யதேவ் துபேயினால் இயக்கப்பட்டது ஆகிய நாடகங்கள் பரவலாக அறியப்பட்டது.

ஆரம்ப கால வாழ்க்கை 
தீனா பதக் 4 மார்ச் 1922 அன்று குசராத்தின் அம்ரேலியில் பிறந்தார். இவர் அழகுணர்வு மற்றும் திரைப்படங்களினால் ஈர்க்கப்பட்டார், மற்றும் இளம் வயதில், நாடகங்களில் நடிக்கத் தொடங்கினார் . நடிப்பு வாழ்க்கையில் இவர் விமர்சகர்களின் நேர்மறையான பாராட்டைப் பெற்றார். இவர் மும்பை பல்கலைக்கழகத்தில் (மும்பை) இணைந்த கல்லூரியில் படித்து பட்டம் பெற்றார். ராசிக்லால் பரிக் இவருக்கு நடிப்பில் பயிற்சி அளித்தார், சாந்தி பர்தன் இவருக்கு நடனம் கற்றுக் கொடுத்தார்.

இளம் வயதில், இந்திய தேசிய நாடக அரங்கில் நடிகையாக சேர்ந்தார். இவர் தனது மாணவர் செயல்பாட்டிற்காக அறியப்பட்டார், அங்கு குசராத்தில் இருந்து பாவை நாடக பாணியில் நடித்தார்,இது  ஒரு நாட்டுப்புற நாடக வடிவம், சுதந்திரத்திற்கு முந்தைய காலத்தில்,பிரித்தானிய ஆட்சி பற்றிய விழிப்புணர்வை ஏற்படுத்த பரவலாக இந்த பாணி பயன்படுத்தப்பட்டது , இது இந்திய மக்கள் நாடக குழுவுடன் (ஐபிடிஏ), இவளுடைய மூத்த சகோதரி சாந்தா காந்தி மற்றும் தங்கை தார்லா மேத்தாவுடன் நெருங்கிய தொடர்பை ஏற்படுத்தியது. மும்பையில் இருந்தபோது, அங்குள்ள குசராத்தி நாடகக் கலையினை புத்துயிர் பெறுவதில், கைலாசு பாண்டியா மற்றும் தாமினி மேத்தா போன்ற சக குசராத்தி நடிகர்களுடன் சேர்ந்து ஒரு முக்கியப் பங்காற்றினார்.

தொழில் வாழ்க்கை 
இவர் 1940 களில் குசராத்தில் தனது நாடகங்களால் பெரும் பரபரப்பை ஏற்படுத்தினார். மைனா குர்ஜாரியில் இவர் கதாநாயகியாக நடிப்பதைக் காண பார்வையாளர்கள் பரவலாக பெருந்திரளாகக் கூடினர். இது சகோதரி சாந்தா காந்தியுடன் இணைந்து ஜஸ்மா ஒதானில் நடித்தார் பாவை நாடக பாணியில் மிகவும் பரவலாக அறியப்படும் நாடகமாகவும் இது இருந்தது . 1957 ஆம் ஆண்டில், தில்லியில் உள்ள குடியரசுத் தலைவர் இல்லத்தில் அப்போதைய குடியரசுத் தலைவர் முனைவர் ராஜேந்திர பிரசாத் முன்னால் இவர் மேனா குர்ஜாரி நாடகம் நிகழ்த்தியயதன் மூலம் இதுவரை இந்த சாதனையை நிகழ்த்திய முதல் மற்றும் ஒரே குசராத்தி நாடகம் எனும் பெருமை பெற்றது.

சான்றுகள் 

சங்கீத நாடக அகாதமி விருது பெற்றவர்கள்
இந்தித் திரைப்பட நடிகைகள்
20 ஆம் நூற்றாண்டின் இந்திய நடிகைகள்
இந்தியப் பெண் செயற்பாட்டாளர்கள்
2002 இறப்புகள்
1922 பிறப்புகள்
ரெகானா பாத்திமா

ரெகானா பாத்திமா (Rehana Fathima) சூர்யா காயத்ரி என்றும் அழைக்கப்படும் இவர்   கேரளாவைச்  சேர்ந்த ஓர் இந்தியப் பெண்கள் உரிமைகள் ஆர்வலர் ஆவார்.

ஆரம்பகால வாழ்க்கை மற்றும் கல்வி 
ரெகானா பாத்திமா பயரிஜன் சுலைமான் ஒரு பழமைவாத முஸ்லீம் குடும்பத்தில் பிறந்தார். இவர் 12 ஆம் வகுப்பு படிக்கும் போது இவருடைய தந்தை பயரிஜன் சுலைமான் இறந்தார்.  இவருக்கு ஒரு சகோதரி இருக்கிறார்.

பாத்திமா இந்திரா காந்தி தேசிய திறந்தநிலைப் பல்கலைக்கழகத்தில் முதல் தரத்துடன் இளங்கலை வணிகம் மற்றும் எம்சிஏ பட்டங்களைப் பெற்றார்..

தொழில் வாழ்க்கை 
பாத்திமா பிஎஸ்என்எல் உடன் ஒரு தொலைத்தொடர்பு தொழில்நுட்பவியலாளராக மே 2020 வரை பணி செய்தார்.  பின்னர் கட்டாய ஓய்வு பெற வேண்டிய நிலைமை ஏற்பட்டது.

பாத்திமா ஒரு பெண் உரிமை ஆர்வலராக மாறுவதற்கு முன்பு வடிவழகியாக இருந்தார். ரெகானா, இவரது கணவர் மனோஜ் கே ஸ்ரீதர் எழுதி இயக்கிய, 'ஈகா' என்ற ஒரு மலையாளத் திரைப்படத்தில் நடித்துள்ளார்  . இவரது கனவர் புனே திரைப்படக் கல்லூரியில் பட்டம் பெற்ற ஒரு கவிஞர் மற்றும் பட்டதாரி ஆவார். இந்தத் திரைப்படம். ஊடுபாலின நபர்களின் வாழ்க்கையைப் பற்றியதாகும்.   தி க்விண்ட்டின் படி, "ஏகாவின் சுவரொட்டிகள்: 'நான் ஊடுபாலினன் எனக்கு பிறப்பால் ஆண்குறி மற்றும் பெண் பிறப்புறுப்பு உள்ளது. நான் வாழ விரும்புகிறேன்" எனும்  குறிச்சொல்லைக் கொண்டுள்ளன.

சமூக செயற்பாடு

கிஸ் ஆஃப் லவ் எதிர்ப்பு 
பாத்திமா மற்றும் இவரது கூட்டாளி திரைப்படத் தயாரிப்பாளர் மனோஜ் கே ஸ்ரீதர் ஆகியோர் 2014 ஆம் ஆண்டு கொச்சியில் நடந்த அறநெறி காவலுக்கு எதிரான முத்தப் போராட்டத்தில் பங்கேற்றனர்.

ஓணம் புலி முகமூடி நடனம் 
பாத்திமா புலி காளியில் கலந்து கொள்கிறார் (வருடாந்திர ஓணம் புலி முகமூடி நடனம்), திருச்சூரில் ஒரு பிரபலமான நிகழ்வு, இது பொதுவாக அனைத்து ஆண் குழுக்களும் இதற்கு வருகை தருவர்.

பாலியல் எதிர்ப்பு 
மார்ச் 2018 இல், ஃபாத்திமா ஒரு ஆர்ப்பாட்டத்தில் கலந்து கொண்டார் "கடையில் வைக்கப்பட்டுள்ள தர்பூசணிப் பழங்களைப் போல் சிலர் மார்பகங்களை மறைப்பதில்லை என்று கூறிய பேராசிரியருக்கு எதிர்ப்புத் தெரிவிக்கும் வகையில் தனது மார்ப்பகங்களை தர்பூசணி வைத்து மறைத்தது போன்ற புகைப்படங்களை வெளியிட்டார். குவிண்ட்டின் கூற்றுப்படி இந்தப் புகைப்படம் நேர்மறையான மற்றும் எதிர்மறையான கருத்துக்களைப் பெற்றது.

சபரிமலை கோவில் 
பல நூற்றாண்டுகளாக, கேரளாவில் உள்ள சபரிமலை கோவிலில் வழிபட தடை விதிக்கப்பட்டுள்ளது. சில பக்தர்கள் குடியிருக்கும் தெய்வம் பிரம்மச்சரியத்தை கடைப்பிடிப்பதாகவும், குழந்தைகளை சுமக்கக்கூடிய பெண்கள் இவரை இவரது சபதத்திலிருந்து விலக்கலாம் என்றும் நம்புகின்றனர்.  ஒரு என்டிடிவி கட்டுரையின் படி, சிலர் மாதவிடாய் பெண்கள் "தூய்மையற்றவர்கள்" என்ற நீண்டகால கலாச்சார நம்பிக்கையில் பெண்களின் நுழைவு மறுப்பு வேரூன்றியதாக உணர்கிறார்கள். செப்டம்பர் 2018 இல், 20 வருட சட்டப் போராட்டத்திற்குப் பிறகு, இந்திய உச்ச நீதிமன்றம் தடையை நீக்கியது. குவிண்டின் கூற்றுப்படி "பெண்கள் ஆண்களை விட எந்த விதத்திலும் தாழ்ந்தவர்கள் இல்லை, தந்தை மரபாட்சியினை மத நம்பிக்கையின் அடிப்படையில் கூறுவதனை ஏற்க முடியாது" என்று நீதிபதி சிஜெஐ மிசுரா கூறினார்.

ஸ்க்ரோல்.இன் படி, அக்டோபர் 2018 இல்,  கேரளாவில் சபரிமலை கோவிலுக்குள் நுழைய அனைத்து வயது பெண்களையும் அனுமதிக்க உச்சநீதிமன்றம் அனுமதித்த பிறகு மாதவிடாய் வயதில் இரண்டு பெண்கள் நுழைந்ததாகவும் அதில் பாத்திமாவும்  ஒருவர் எனத் தெரிவிக்கப்பட்டது.

சான்றுகள் 

வாழும் நபர்கள்
மலையாளத் திரைப்பட நடிகைகள்
இந்தியப் பெண் செயற்பாட்டாளர்கள்
சந்திரபிரபா சைகியானி

சந்திரபிரபா சைகியானி (Chandraprabha Saikiani16 மார்ச் 1901 - 16 மார்ச் 1972) அல்லது சந்திரபிரவா சைகியானி பெண்ணிய இயக்கத்தின் முன்னோடியாக கருதப்படும் இவர் ஓர் அசாமிய சுதந்திரப் போராளி, ஆர்வலர், எழுத்தாளர் மற்றும் சமூக சீர்திருத்தவாதி ஆவார். இவர் அனைத்து அசாம் பிரதேச மகளிர் சமிதியின் நிறுவனர் ஆவார், இது அஸ்ஸாம் பெண்களின் நலனுக்காக பணியாற்றும் அரசு சாரா நிறுவனம் ஆகும். இந்திய அரசாங்கத்தின் 1972 ஆம் ஆண்டிற்கான நான்காவது மிக உயர்ந்த இந்திய குடிமை விருதான பத்மசிறீ விருது பெற்றார். மூன்று தசாப்தங்களுக்குப் பிறகு, இந்திய அரசாங்கம் 2002 ஆம் ஆண்டில் சமூக சீர்திருத்தவாதிகள் என்ற தொடரின் கீழ் சைக்கியானியின் நினைவு முத்திரையை வெளியிட்டது 

1932 ஆம் ஆண்டில் நடைபெற்ற சட்டமறுப்பு இயக்கம் மற்றும் 1920-21 இல் நடைபெற்ற ஒத்துழையாமை இயக்கத்தில் முக்கியப் பங்காற்றினார். சட்டமன்றத் தேர்தலில் போட்டியிட்ட இவர், சுதந்திர இந்தியாவில் அரசியலில் நுழைந்த முதல் பெண் எனும் சாதனை படைத்தார். சைகியானி ஒரு புகழ்பெற்ற கவிஞர் மற்றும் சிறந்த எழுத்தாளர் ஆவார்.

ஆரம்ப கால வாழ்க்கை 
வடகிழக்கு இந்திய மாநிலமான அசாமில் கம்ரூப் மாவட்டத்தின் டோய்சிங்கரி கிராமத்தில் ரதிராம் மசும்தார் (கிராமத் தலைவர்) மற்றும் கங்கப்ரியா மசும்தார் ஆகியோருக்கு 1901 மார்ச் 16 அன்று "சந்திரப்ரியா மஜும்தார்" (சந்திரப்ரியா தாஸ்) ஆகப் பிறந்தார். இவர் பதினொரு குழந்தைகளில் ஏழாவது குழந்தை ஆவார்..

இவரது சகோதரி ரஜனிபிரபா சைகியானியுடன் (பின்னர் அசாமின் முதல் பெண் மருத்துவர் ஆனார்), இவர்கள் பல கிலோமீட்டர் தொலைவில் உள்ள ஆண்கள் பள்ளியில் (பெண் பள்ளி இல்லை) கலந்து கொள்ள இடுப்பில் ஆழமான சேற்றினைக் கடந்து சென்று கல்வி கற்றனர். இவர்களின் முயற்சி பள்ளி துணை ஆய்வாளரான நீலகண்ட பாருவாவை ஈர்த்தது, மேலும் நாகாவ் மிஷன் பள்ளிக்கு உதவித்தொகை வழங்கப்பட்டது. நாகாவ் மிஷன் பள்ளியில், கிறிஸ்தவ மதத்திற்கு மாற முன்மொழிந்ததை நிராகரித்த பிறகு இவரை பெண் விடுதியில் தங்க பள்ளி அதிகாரிகள் அனுமதிக்கவில்லை.எனவே அதிகாரிகளுக்கு எதிராகப் போராடினார். பின்னர் இவர் விடுதியி சேர்க்கப்பட்டார்.

பள்ளிக் கல்விக்குப் பிறகு, உள்ளூர் படிப்பறிவற்ற பெண்களைச் ஒன்று சேர்த்து, பள்ளியில் படித்ததை பள்ளிக்கு அருகிலுள்ள ஒரு தற்காலிகக் கொட்டகையில் மற்றவர்களுக்கு கற்பித்தார். விடுதி கண்காணிப்பாளரால் இந்து மாணவர்களுக்கு பாரபட்சமாக நடத்தப்பட்டதாகக் கூறப்பட்டதற்கு எதிர்ப்பு தெரிவித்தபோது இவரது சமூக செயல்பாடு தொடங்கியது.

ஒரு வயதான நபரைத் திருமணம் செய்து கொள்வதற்கான பெற்றோரின் உறுதிப்பாட்டை இவர் மறுத்துவிட்டாள்  ஒரு ஆசாமிய எழுத்தாளரான தண்டிநாத் கலிதாவுடன் நிச்சயதார்த்தம் செய்துகொண்டாள்.

சமூக மற்றும் அரசியல் வாழ்க்கை 
சைகியானி ஒரு நகோனில் உள்ள ஆரம்ப பள்ளி ஆசிரியராக தனது வாழ்க்கையைத் தொடங்கினார். பின்னர் தேஜ்பூரில் உள்ள எம் இ பள்ளியில் தலைமை ஆசிரியராக ஆனார் .

இவர் தேஜ்பூரில் தங்கியிருந்தபோது, ஜோதிபிரசாத் அகர்வாலா, ஒமியோ குமார் தாஸ், சந்திர நாத் சர்மா , லக்கிதர் சர்மா போன்ற பிரபலங்களுடன் பழகும் வாய்ப்பு கிடைத்தது. 1918 ஆம் ஆண்டில், அசோம் சத்ரா சான்மிலனின் தேஸ்பூர் அமர்வில், இவர் ஒரே பெண் பிரதிநிதியாக இருந்தார் மற்றும் அபின் உணவின் தீங்கு விளைவிக்கும் விளைவுகள் குறித்து ஒரு பெரிய கூட்டத்தில் உரையாற்றினார் மற்றும் அதை தடை செய்யக் கோரினார். ஒரு பெரிய கூட்டத்திற்கு முன்னால் ஒரு பெண் பேசிய முதல் நிகழ்வு அதுவாகும்.

சான்றுகள் 

அசாமிய எழுத்தாளர்கள்
இந்திய சமுதாய மறுமலர்ச்சியாளர்கள்
சமூக சேவகர்கள்
பத்மசிறீ விருது பெற்ற சமூகப்பணியாளர்கள்
1972 இறப்புகள்
1901 பிறப்புகள்
இந்திய விடுதலைப் போராட்ட வீராங்கனைகள்